Beweeg só na ŉ meer vegetariese dieetEksperimenteer vandeesweek met nuwe vegetariese geregte (Foto: ProVeg SA) Reg oor die wêreld is daar ŉ skuif na ŉ meer plant-gebaseerde dieet, maar vir baie vleisliefhebbers in Suid-Afrika kan dié skuif na ŉ nagmerrie klink. Daar is verskeie redes hoekom mense ŉ plant-gebaseerde dieet volg, onder andere kwessies rakende gesondheid, etiese redes en die omgewing. Donovan Will, direkteur van ProVeg South Africa, ŉ organisasie wat bewustheid skep oor verskeie voedselkwessies, sê die meeste navrae wat hulle kry, is van mense wat raad vra oor hoe om minder vleis te eet. “Mense wil weet hoe om te begin en veral hoe om seker te maak dat hulle steeds die kos geniet wat hulle eet.” Aangesien daar so baie heerlike vegetariese resepte is om van te kies, en talle vleisvervangers is om jou disse mee op te kikker, hoef die vleisvrye disse wat jy maak nie vervelig of smaakloos te wees nie. Vleisvervangers hoef nie vervelig te wees nie (Foto: ProVeg SA) Hier is ŉ paar maniere om die skuif te maak na minder vleis in jou dieet: